cyanic-selkie/wikianc huggingface dataset:
Ετιέν - Ζυλ Ραμέ
Σε νεαρή ηλικία, το 1814, κέρδισε το δεύτερο Βραβείο της Ρώμης και το επόμενο έτος (1815) το Βραβείο της Ρώμης με το έργο του «Ο Οδυσσέας αναγνωριζόμενος από το σκύλο του» (Ulysse reconnu par son chien). Εργάστηκε στο Λούβρο, στο Παρεκκλήσιο της Σορβόννης, την Εκκλησία της Μαντλέν, την Αψίδα του Θριάμβου Πορτ ντ’ Αιξ (Porte d’ Aix) στη Μασσαλία και την Εκκλησία της πόλης Σαιν–Ζερμαίν–αν–Λαι. Το 1828 έγινε μέλος της Γαλλικής Ακαδημίας.
Μεταξύ των γλυπτών έργων του Ραμέ, που βρίσκονται στο Παρίσι, είναι: «Θησέας και Μινώταυρος» (1826, Κήπος του Κεραμεικού), «Άγιος Λουκάς» (Εκκλησία της Μαντλέν), «Άγιος Πέτρος και Άγιος Παύλος» (Εκκλησία Σαιν-Βενσάν-ντε-Πωλ).
Εξωτερικοί σύνδεσμοι
Κατηγορία:Γάλλοι γλύπτες
Κάκαβος
Ο Κάκαβος είναι βουνό της ΝΑ Χαλκιδικής. Οι υψηλότερες κορυφές του είναι το Καστέλι (913 μ.), ο Αρβανίτης (668 μ.), η Σβούλα (670 μ.) και το Παϊβούνι (523 μ.). Η κύρια βλάστηση αποτελείται από αρχέγονα δάση φυλλοβόλων πλατύφυλλων, συγκεκριμένα αιωνόβιες οξιές και βελανιδιές (δρυς). Πρόκειται για τη μοναδική περιοχή της Ελλάδας στην οποία απαντώνται μαζί η ευρωπαϊκή οξιά (Fagus sylvatica subsp sylvatica) και η ανατολική οξιά (Fagus sylvatica subsp orientalis), οι οποίες μάλιστα υβριδίζουν.
Παραπομπές
Κατηγορία:Βουνά της Χαλκιδικής
Πραξικόπημα του 1974 στην Κύπρο
Το πραξικόπημα πραγματοποιήθηκε στην Κύπρο, σε μια ασταθή περίοδο της ιστορίας της. Η Κυπριακή Δημοκρατία είχε ιδρυθεί το 1960 και μετά τις διακοινοτικές συγκρούσεις του 1963 οι Τουρκοκύπριοι μετακινήθηκαν σε θύλακες, ενώ στο νησί δρούσαν παραστρατιωτικές οργανώσεις Ελληνοκυπρίων και Τουρκοκυπρίων Εθνικιστών και παραστρατιωτικών. Μέχρι το 1974 μεσολάβησε η άνοδος της Χούντας στην Ελλάδα το 1967, τα γεγονότα της Κοφίνου και μια μεγάλη περίοδος εμφύλιας διαμάχης στο εσωτερικό της Κύπρου, ενώ η Τουρκία απειλούσε με εισβολή και σχέδια της για διχοτόμηση της νήσου αποκαλύπτονταν σε επίπεδο ηγετών και οργανώσεων.
Ο Αρχιεπίσκοπος Μακάριος ήταν σε σύγκρουση με το στρατιωτικό καθεστώς στην Ελλάδα, ενώ αντιμετωπιζόταν με καχυποψία από τις ΗΠΑ. Θεωρείτω ως ο "Κάστρο της Μεσογείου", ενώ από τη μια μιλούσε για την πολιτική των Αδεσμεύτων και από την άλλη χαρακτήριζε τους πολέμιούς του ως "νεκροθάφτες της Ενώσεως". Στην Κύπρο επίσης, υπήρχαν Έλληνες στρατιωτικοί και στρατιώτες τόσο ως ξεχωριστή δύναμη (Ελληνική Δύναμη Κύπρου (ΕΛΔΥΚ)) όσο και εντός της Εθνικής Φρουράς. Στην πραγματικότητα οι ΗΠΑ δεν ήθελαν με τίποτε στρατιωτική σύγκρουση (πόλεμο) μεταξύ δύο μελών του ΝΑΤΟ, της Ελλάδας και της Τουρκίας. Οι ΗΠΑ ήθελαν εξωμάλυνση της κατάστασης στην περιοχή, άμεση διευθέτηση του κυπριακού προβλήματος με απομάκρυνση του Αρχιεπισκόπου Μακάριου και υποστήριξαν παρασκηνιακά μέσω της CIA το σχέδιο για ελληνικό πραξικόπημα και τουρκική εισβολή, χρησιμοποιώντας ως εργαλεία και πιόνια τους κάποιες ηγετικές προσωπικότητες και οργανώσεις από όλες τις πλευρές.
Στις 15 Ιουλίου 1974 έτσι εκδηλώθηκε το πραξικόπημα στην Κύπρο, από την Εθνική Φρουρά. Ο Αρχιεπίσκοπος Μακάριος διέφυγε προς την Πάφο, πρόεδρος τοποθετήθηκε ο Νίκος Σαμψών που στη συνέχεια ανακήρυξε την "Ελληνική Δημοκρατία της Κύπρου". Ο Μακάριος μέσω Μάλτας και Λονδίνου έφτασε στη Νέα Υόρκη, όπου στις 19 Ιουλίου έλαβε μέρος στη σύσκεψη του Συμβουλίου Ασφαλείας του ΟΗΕ. Εκεί, κατήγγειλε τη χούντα των Αθηνών για εισβολή.
Στις 20 Ιουλίου, η Τουρκία επικαλούμενη το άρθρο 4 της συνθήκης Εγγυήσεων, εισέβαλε στην Κύπρο. Ουσιαστικά έγινε στρατιωτική αποβίβαση, χωρίς ιδιαίτερες αντιστάσεις από την ελληνοκυπριακή πλευρά, λόγω και των διαβεβαιώσεων που είχαν οι Τούρκοι κατά το προηγούμενο διάστημα.
Στις 23 Ιουλίου ο Νίκος Σαμψών προ της διαφαινόμενης κατάρρευσης παραιτήθηκε, όπως και το στρατιωτικό καθεστώς στην Ελλάδα. Όμως τα γεγονότα στην Κύπρο συνέχισαν να ξετυλίγονται και με μια δεύτερη επιχείρηση, τον Ατίλλα ΙΙ, τον Αύγουστο του ιδίου έτους, η Τουρκία κατέλαβε το 36% των εδαφών της Κυπριακής Δημοκρατίας και εκτόπισε 180 χιλιάδες Κύπριους (άλλες 20.000 παρέμειναν εγκλωβισμένοι), ενώ συνολικά σκοτώθηκαν περίπου 3.000 ελληνοκύπριοι.
Ο Αρχιεπίσκοπος Μακάριος επέστρεψε στην Κύπρο τον Δεκέμβρη του 1974. Έδωσε "κλάδο ελαίας" (απονομή χάριτος) στους πραξικοπηματίες και στα μέλη της ΕΟΚΑ Β '- οι οποίοι υπολογίζονται γύρω στις πέντε χιλιάδες ενεργά μέλη. Από το 1974 μέχρι σήμερα συνεχίζονται συνομιλίες για ειρηνική και δίκαιη επίλυση του Κυπριακού Προβλήματος.
Διακοινοτικές Ταραχές και έλευση UNFICYP
Τον Νοέμβριο του 1963 ο Μακάριος κατέθεσε τα 13 σημεία του για την τροποποίηση του Συντάγματος με σκοπό την άμβλυνση του δικοινοτικού χαρακτήρα του κράτους. Αυτό οδήγησε στις διακοινοτικές ταραχές του 1963, οι οποίες οδήγησαν τους Τουρκοκύπριους να μετακινηθούν εντός θυλάκων. Στις διακοινοτικές ταραχές δρούσαν παραστρατιωτικές Εθνικιστικές Οργανώσεις των Ελληνοκυπρίων και Τουρκοκυπρίων. Πιο συγκεκριμένα, οι Ελληνοκύπριοι είχαν συγκροτήσει την ΕΟΚ (Εθνική Οργάνωσις Κύπρου), πιο γνωστή ως «Οργάνωση Ακρίτας». Οι Τουρκοκύπριοι είχαν συγκροτήσει πριν από την ΕΟΚ την ΤΜΤ «Τurk Mukavemet Teskilati», δηλαδή Τουρκική Αντιστασιακή Οργάνωση. Η ΕΟΚ δημιουργήθηκε στο τέλος του 1961. Αρχηγός της ήταν ο υπουργός Εσωτερικών Πολύκαρπος Γιωρκάτζης και υπαρχηγός ο υπουργός Εργασίας και Κοινωνικών Ασφαλίσεων Τάσσος Παπαδόπουλος. Ο «επιτελάρχης» ήταν ο βουλευτής του Πατριωτικού Μετώπου Νίκος Κόσης. Τους θύλακες τους συντηρούσε οικονομικά και με στρατιωτικό εξοπλισμό η Τουρκία.
Ο ΟΗΕ στις 4 Μαρτίου 1964 αποφάσισε τη σύσταση Ειρηνευτικής Δύναμης (UNFICYP) για τη διατήρηση της ειρήνης στην Κύπρο.
Δημιουργία της Εθνικής Φρουράς με Έλληνες Αξιωματικούς και μυστική έλευση Ελληνικής Μεραρχίας
Στις 25 Φεβρουαρίου 1964, αποφασίστηκε η δημιουργία της Εθνοφυλακής, ένα είδος εθελοντικής Εθνοφρουράς. Η βάση της δημιουργίας της ήταν τα «υπαρχηγεία» της «Οργάνωσης Ακρίτας». Σημαντική στην Εθνική Φρουρά ήτανε η «Βασική διαταγή υπ’ αριθ. 1» και προνοούσε δυαδική αρχηγία σε όλα τα επιτελεία της εθελοντικής Εθνοφρουράς: ένας Ελληνοκύπριος και ένας Ελλαδίτης αξιωματικός. Η εθελοντική συμμετοχή όμως δημιουργούσε προβλήματα και έτσι, στις 13 Μαρτίου 1964, σε σύσκεψη στο καστρί υπό του πρωθυπουργού της Ελλάδας, Γεωργίου Παπανδρέου τίθεται ως επικεφαλής του ιδρυθέντος Ειδικού Μικτού Επιτελείου Κύπρου (ΕΜΕΚ), που στόχο είχε να «επιλαμβάνεται παντός στρατιωτικού ζητήματος διά την Κύπρον», ο στρατηγός Γεώργιος Γρίβας. Ταυτόχρονα, δημιουργήθηκε στην Κύπρο η Στρατιωτική Διοίκηση Κύπρου (ΣΔΙΚ), η οποία έπαιρνε εντολές από το ΕΜΕΚ, ενώ παράλληλα αποφασίστηκε και η μυστική αποστολή ελληνικής μεραρχίας που θωράκισε το νησί. Μέχρι τον Ιούνιο του 1964 δημιουργήθηκε η Εθνική Φρουρά.
Σχέδιο Άτσεσον (διπλή ένωση με περίπου 10% στην Τουρκία)
Ο μεσολαβητής για το Κυπριακό, πρώην υπουργός Εξωτερικών, Ντιν Ατσεσον κατέθεσε σχέδιο (παρουσιάστηκαν δυο περίπου όμοιες εκδοχές) το 1965 που προέβλεπε την εγκατάσταση τουρκικής βάσης κατά κυριαρχία σε ευρεία εδαφική ζώνη στη χερσόνησο της Καρπασίας ίση με το 10%-11% του εδάφους του νησιού ως αντάλλαγμα για την ένωση του υπολοίπου της Κύπρου με την Ελλάδα. Για τους Τουρκοκύπριους που δεν θα μετέβαιναν στην τουρκική ζώνη προβλεπόταν εκτεταμένη αυτοδιοίκηση σε καντόνια εντός της ελληνικής ζώνης. Ήταν μια λύση που προσέγγιζε περισσότερο στην έννοια της διπλής ένωσης, της διανομής του νησιού μεταξύ Ελλάδας και Τουρκίας.Η λύση αυτή θεωρείτο ριζική και οριστική από την αμερικανική οπτική καθώς έθετε την Κύπρο υπό τον έλεγχο δύο κρατών-μελών του ΝΑΤΟ και ταυτόχρονα εξάλειφε μια εστία διαμάχης μεταξύ συμμάχων στην ανατολική Μεσόγειο. Η Τουρκία όμως, δεν δεχότανε εκμίσθωση, αλλά ζητούσε κυριαρχία. Ούτε ο Μακάριος αποδέχτηκε το σχέδιο και εγκαταλείφθηκε.
Το καθεστώς της 21ης Απριλίου υπονομεύει τον Μακάριο, ίδρυση ΕΟΚΑ Β΄
Το καθεστώς της 21ης Απριλίου επιθυμώντας την ένωση κινείτο προς την κατεύθυνση της υπονόμευσης του Μακαριακού καθεστώτος. Τον Νοέμβριο του 1967 ο Γρίβας επιχειρεί κατά του τουρκοκυπριακού χωριού Κοφίνου που προκάλεσε πιέσεις προς την Αθήνα και στην τελική απόσυρση των απεσταλμένων εκεί ελληνικών στρατιωτικών δυνάμεων. Την άνοιξη του 1968 ξεκινούν σειρά διακοινοτικών συνομιλιών με θέμα την εσωτερική δομή της Κυπριακής Δημοκρατίας που πλησίασαν τη συμφωνία.Την ίδια χρονιά επανεκλέγεται στο προεδρικό αξίωμα ο Μακάριος.
Το 1970 σημειώθηκε απόπειρα δολοφονίας κατά του Μακαρίου, του οποίου η πολιτική επιβραβεύεται στις βουλευτικές εκλογές του ίδιου έτους. Από το προηγούμενο έτος είχε αρχίσει να δρα στο νησί το Εθνικό Μέτωπο. Το 1970 επίσης δολοφονείται ο Πολύκαρπος Γεωρκάτζης ο οποίος συνδέθηκε με την απόπειρα κατά του Μακαρίου.
Ο Γρίβας επέστρεψε στην Κύπρο στις αρχές του φθινοπώρου 1971 και δημιουργεί την ΕΟΚΑ Β΄.
Τον Ιούλιο του 1974 ο Μακάριος ζητάει την απόσυρση των Ελλήνων αξιωματικών της Εθνικής Φρουράς, καθώς, σύμφωνα με πληροφορίες που είχε, ανησυχούσε για τυχόν Πραξικόπημα εναντίον του από στελέχη που ελέγχονται από το καθεστώς της Χούντας των Αθηνών. Ο Ιωαννίδης πίστευε, ακράδαντα στο ότι οι ΗΠΑ θα έκαναν τα πάντα, προκειμένου να αποφευχθεί μία στρατιωτική σύρραξη Ελλάδας - Τουρκίας, η οποία θα αποτελούσε πλήγμα στη νοτιοανατολική πτέρυγα της συμμαχίας, αφού και οι δύο χώρες ήταν μέλη του ΝΑΤΟ. Η πεποίθησή του αυτή, τον οδήγησε, πιθανότατα, στο σχεδιασμό της ανατροπής του Μακάριου και την εγκαθίδρυση καθεστώτος μαριονετών, που ο ίδιος θα έλεγχε, με τελικό σκοπό την Ένωση Ελλάδας - Κύπρου. Έτσι εξηγείται η απάθεια με την οποία αντιμετώπισε την είδηση της τουρκικής εισβολής στη νήσο, όσο και η έκρηξή του μόλις συνειδητοποίησε την κατάσταση, φωνασκώντας προς την Αμερικανική πλευρά "Μας εξαπατήσατε", αλλά και κατοπινή δήλωσή του πως αν έλεγε την αλήθεια για την Κύπρο, τότε όλη η Ελλάδα θα ψήφιζε το ΚΚΕ.
Οι Άλλες Χώρες το 1974
Την Ελλάδα κυβερνούσε, από το 1967, το καθεστώς 21ης Απριλίου. Κυρίαρχος της πολιτικής ζωής ήτανε ο Δημήτριος Ιωαννίδης, ο οποίος κατάφερε να εκπαραθυρώσει τον Γεώργιο Παπαδόπουλο μετά την Εξέγερση του Πολυτεχνείου το 1973. Στις 25 Νοεμβρίου του 1973, ανακηρύχθηκε Πρόεδρος ο Στρατηγός Φαίδωνας Γκιζίκης πρωθυπουργός ο Αδαμάντιος. Ανδρουτσόπουλου. Ο Υπουργός Εξωτερικών ήταν ο Σπ. Τετενές, παραιτήθηκε την 1 Ιουλίου 1974, τον διαδέχθηκε ο Κ. Κυπραίος. Ο Ιωαννίδης αυτοχρίστηκε ως Ταξίαρχος και ανάλαβε παρασκηνιακά τη διακυβέρνηση της χώρας (εξ ου και "αόρατος δικτάτωρ")
Πρόεδρος των ΗΠΑ ήταν ο Ρίτσαρντ Νίξον και υπουργός Εξωτερικών ο Χένρυ Κίσινγκερ με βοηθό του τον υφυπουργό Εξωτερικών Τζόσεφ Σίσκο. Ο Νίξον βρισκόταν στη δίνη του σκανδάλου Watergate, και έτσι ο Χένρυ Κίσινγκερ αναλάμβανε περισσότερες πρωτοβουλίες. Πρέσβης των ΗΠΑ στην Αθήνα ήταν ο Χένρυ Τάσκα.
Στην Τουρκία Πρωθυπουργός ήταν ο Μπουλέντ Ετζεβίτ και υπουργός Εξωτερικών ο Τουράν Γκιουνές που τον αντικαθιστούσε ο τότε υπουργός Αμύνης Χασάν Ισίκ.
Τέλος Γ.Γ. του ΟΗΕ ήταν ο Κουρτ Βαλντχάιμ ο οποίος ένα μήνα πριν, 2 Ιουνίου, κατά τη μετάβασή του από ΗΠΑ προς Βηρυττό, στάθμευσε στην Αθήνα.
Το Χρονικό
Τον Μάρτιο του 1974, η Κυπριακή Υπηρεσία Πληροφοριών ανακάλυψε έγγραφα της ΕΟΚΑ Β' τα οποία κατέγραφαν πλάνα για διενέργεια πραξικοπήματος υποβοηθούμενο από τη Χούντα των Αθηνών.
Στις 15 Ιουλίου πραγματοποιήθηκε το πραξικόπημα. Μονάδες της Εθνικής Φρουράς βομβάρδισαν το προεδρικό, το οποίο υπερασπίστηκαν δυνάμεις της Αστυνομίας, ονομαζόμενες Εφεδρικό. Ο Μακάριος διέφυγε, ανακοίνωσε μέσω ραδιοφώνου πως είναι ζωντανός. Πρόεδρος της νέας Κυβέρνησης τοποθετήθηκε ο Νίκος Σαμψών ο οποίος ανακήρυξε την "Ελληνική Δημοκρατία της Κύπρου".
Η Τουρκία, αντιλαμβανόμενη ότι το συγκεκριμένο πραξικόπημα στόχευε στην ένωση της Κύπρου με την Ελλάδα δια της βίας, εισέβαλε στο βόρειο τμήμα του νησιού για να προστατέψει την τουρκική κοινότητα καθώς και τα εθνικά της συμφέροντα.
Το πραξικόπημα στέφθηκε από αποτυχία και ο Σαμψών δεν παρέμεινε στην εξουσία παρά μόνο για διάστημα εννέα ημερών από τις 15 ως τις 23 Ιουλίου, 3 μέρες μετά την εισβολή της Τουρκίας. Την ίδια μέρα, κατέρρευσε και το στρατιωτικό καθεστώς στην Αθήνα. Κατά το πραξικόπημα 91 άνθρωποι σκοτώθηκαν και 250 τραυματίστηκαν.
Έναρξη Πραξικοπήματος
Στις 08:15 (τοπική ώρα εκδήλωσης του πραξικοπήματος), δύο ισχυρές φάλαγγες αρμάτων εξήλθαν στο οδικό δίκτυο, η μία από το στρατόπεδο Κοκκινοτριμυθιάς, που αποτελούταν από όλα τα άρματα της Κυπριακής Εθνοφρουράς, περίπου 35 ρωσικής προέλευσης τύπου Τ-34, και με δύναμη 300 ανδρών, με κύριο σκοπό την εξουδετέρωση της Προεδρικής Φρουράς, (δύναμη 150 ανδρών), δίπλα στο Προεδρικό Μέγαρο και η δεύτερη φάλαγγα από το στρατόπεδο Καποτά (Παλλουριώτισσα) με κάποια λίγα άρματα βρετανικής προέλευσης τύπου ΜΗ και 20 οχήματα που μετέφεραν μονάδα ΛΟΚ (32 ΜΚ και ένα λόχο της 31 ΜΚ) περίπου 300 ανδρών με σκοπό την εξουδετέρωση του αστυνομικού Εφεδρικού Σώματος που έδρευε περίπου 1 χλμ. μακρύτερα του Προεδρικού Μεγάρου. Στη συνέχεια οι δύο φάλαγγες θα συνέκλιναν και περικυκλώνοντας θα πυρπολούσαν κανονιοβολώντας το Μέγαρο της Προεδρίας. Τελικά οι δυνάμεις που έλαβαν μέρος ήταν η 31η και η 33η μοίρες καταδρομών, η ίλη αρμάτων της 21ης επιλαρχίας μέσων αρμάτων και της 23ης επιλαρχίας αναγνώρισης, 2 τάγματα πεζικού από την Κερύνεια και 2 λόχοι της ΕΛΔΥΚ. Διοικητής των αρμάτων της 21ης ήταν ο επίλαρχος Κορκόντζελος, της 23ης ο αντισυνταγματάρχης Λαμπρινός, ενώ των καταδρομών ο ταγματάρχης Δαμασκηνός. .
Η Διαφυγή του Μακαρίου
Ο Μακάριος φθάνοντας στο γραφείο του περί τις 08:15 δέχθηκε μια σχολική αντιπροσωπεία από την Αίγυπτο που τον ανέμενε. Τη στιγμή της προσφώνησης εκ μέρους του συνοδού καθηγητή από χειρογράφου, ακούστηκαν υπόκωφοι κανονιοβολισμοί. Ο Μακάριος καθησυχάζοντας τον καθηγητή τον παρότρυνε να συνεχίσει. Όταν και πάλι ακούστηκαν δυνατότεροι οι κανονιοβολισμοί που προέρχονταν από το στρατόπεδο του Εφεδρικού Σώματος, που υπερασπιζόταν ο ταγματάρχης Πανταζής και όλοι έδειχναν ανήσυχοι, ο Μακάριος επανέλαβε ατάραχος "συνέχισε παιδί μου". Τη στιγμή όμως εκείνη εισόρμησαν στην αίθουσα υποδοχής ο υπασπιστής του Μακαρίου με τον διοικητή της Προεδρικής Φρουράς, (ανεψιό του Μακαρίου) προειδοποιώντας τον για την επίθεση και παροτρύνοντάς τον να φύγει.
Στα λίγα λεπτά που ακολούθησαν ο Μακάριος με πολιτική περιβολή και φέροντας τραγιάσκα οδηγείται από τους συνοδούς του στην πίσω έξοδο ασφαλείας του μεγάρου, που παραμένει αφύλακτη και μέσα από ένα ξεροπόταμο φθάνει σε δημόσιο δρόμο. Τα δε παιδιά κυριολεκτικά είχαν φυγαδευτεί από την κυρία είσοδο του κτιρίου.
Συγκρούσεις Εθνικής Φρουράς- Εφεδρικού
Την κρίσιμη στιγμή εκείνη και ενώ πίσω του βάλλεται και πυρπολείται το προεδρικό μέγαρο, φθάνει απόσπασμα του Εφεδρικού που σπεύδει να προστατέψει τον Μακάριο. Τελικά αστυνομικό όχημα ακολουθώντας αγροτικούς δρόμους μεταφέρει τον Πρόεδρο με ασφάλεια σε ένα μοναστήρι, στο όρος Τρόοδος. Εκεί ο Πρόεδρος ακούει τον ραδιοφωνικό σταθμό της Λευκωσίας, που ήδη είχε περιέλθει στους πραξικοπηματίες, να επαναλαμβάνει το θάνατό του.
Στις 11:00 ο ταξίαρχος Γεωργίτσης ενημερώνει τον ομόβαθμό του Ιωαννίδη στον ειδικό θάλαμο επιχειρήσεων του τότε Πενταγώνου (στην Αθήνα), που παρακολουθεί την εξέλιξη μαζί με τους αρχηγούς των Όπλων ότι η επιχείρηση τελείωσε με επιτυχία. Μία ώρα αργότερα ενημερώνεται για τη διαφυγή του Μακάριου.
Το διάγγελμα του Μακαρίου
Στις 13:00 ο Μακάριος, ακολουθώντας άλλη διαδρομή, κατήλθε από το Τρόοδος και φέροντας ράσα κατευθύνθηκε στην Πάφο, όπου και εισερχόμενος στον εκεί καθεδρικό ναό, απηύθυνε διάγγελμα διαψεύδοντας την είδηση του θανάτου του:
«Ελληνικέ κυπριακέ λαέ,
Γνώριμη είναι η φωνή που ακούεις. Γνωρίζεις ποίος σου ομιλεί. Είμαι ο Μακάριος. Είμαι εκείνος τον οποίον συ εξέλεξες διά να είναι ηγέτης σου. Δεν είμαι νεκρός, όπως η χούντα των Αθηνών και οι εδώ εκπρόσωποί της θα ήθελαν. Είμαι ζωντανός. Και είμαι μαζί σου, συναγωνιστής και σημαιοφόρος εις τον κοινόν αγώνα.
Το μήνυμα αυτό αν και δεν ακούγονταν δυνατά λόγω της περιορισμένης εμβέλειας του ραδιοφωνικού σταθμού, έγινε αμέσως γνωστό από τον ραδιοφωνικό σταθμό του Τελ Αβίβ που το είχε λάβει και με τον ισχυρό πομπό του άρχισε ν' αναμεταδίδει.
Ο Νίκος Σαμψών ορκίζεται Πρόεδρος της Δημοκρατίας
Στις 15:00 οι πραξικοπηματίες στη Κύπρο, μη έχοντας πιθανώς γνωστά τα τεκταινόμενα στη Πάφο, δεδομένου ότι είχαν διακοπεί οι τηλεφωνικές συνδέσεις, παραβλέποντας τον εκ του συντάγματος νόμιμο διάδοχο στη θέση του προέδρου που ήταν ο τότε πρόεδρος της κυπριακής Βουλής των Αντιπροσώπων Γλαύκος Κληρίδης, επιλέγουν (και συγκεκριμένα ο Συνταγματάρχης Καταδρομών Κομπόκης, αφού προηγουμένως αποτάνθηκε μάταια σε κάποια άλλα πρόσωπα) τον δημοσιογράφο και βουλευτή τότε Νίκο Σαμψών, ο οποίος υπήρξε εμβληματικός αγωνιστής της ΕΟΚΑ και θεωρείτω "χασάπης" από του Άγγλους και τους Τούρκους, λόγω της δράσης του από το 1955 μέχρι το 1974. Ωστόσο, ο Νίκος Σαμψών δεν είχε εμπλακή στην προπαρασκευή του πραξικοπήματος, ούτε είχε ηγετική θέση στην ΕΟΚΑ Β', παρά μόνο θωρείτω τότε ως εμβληματική προσωπικότητα της λεγόμενης "ενωτικής παρατάξεως".
Λίγη ώρα μετά, ο Νίκος Σαμψών ορκίζεται Πρόεδρος της Δημοκρατίας της Κύπρου, εκφωνεί και το διάγγελμα επί την ανάληψη των καθηκόντων του κηρύσσοντας στρατιωτικό νόμο, χωρίς όμως να προβεί σε διάλυση της Βουλής, ή σε δίωξη πολιτικών προσώπων. Στη θέση αυτή θα παραμείνει για οκτώ ημέρες. Στη τελετή ορκωμοσίας του χοροστάτησε ο καθαιρεθείς πριν ένα χρόνο, επίσκοπος Γεννάδιος (πρώην Πάφου), ο οποίος και ορίστηκε Αρχιεπίσκοπος Κύπρου.
Σημειώνεται ότι ο επίσκοπος Γεννάδιος μαζί με τους επισκόπους Ανθέμιο, (πρώην Κιτίου) και Κυπριανό, (πρώην Κερύνειας), είχαν προκαλέσει Εκκλησιαστικό πραξικόπημα το 1973, τους οποίους στη συνέχεια καθαίρεσε ο Μακάριος προκαλώντας Μείζονα Σύνοδο, στην οποία αν και προσκλήθηκαν η Εκκλησία της Ελλάδος και το Οικουμενικό Πατριαρχείο, δεν παρευρέθησαν.
Το ίδιο απόγευμα φαινόταν ότι το πραξικόπημα είχε τελικά επικρατήσει με απολογισμό 91 νεκρούς και 250 τραυματίες.
Ανησυχίες Τουρκοκυπρίων
Η επόμενη ημέρα, της εκδήλωσης του πραξικοπήματος στη Κύπρο, στελέχη της Αθήνας ενημερώνονταν τακτικά για τα τεκταινόμενα στην Κύπρο. Τα τουρκικά και τουρκοκυπριακά μέσα ενημέρωσης μεταδίδουν τις ανησυχίες του πρωθυπουργού της Τουρκίας Μ. Ετζεβίτ και του αρχηγού των Τουρκοκυπρίων Ραούφ Ντενκτάς για τη φύση και τις διαθέσεις του πραξικοπήματος σχετικά με την ένωση με την Ελλάδα ή το διωγμό των Τουρκοκυπρίων.
Η φυγή του Μακαρίου από Κύπρο
Οι έλληνες διπλωμάτες περίμεναν ενημέρωση από την Ελλάδα. Τα μεσάνυχτα φθάνει τηλετυπικά η πρώτη ανακοίνωση των Αθηνών και πιθανότερα προς όλες τις ελληνικές πρεσβείες:Παράλληλα τις νυκτερινές ώρες έφθασε στο Λονδίνο, αεροπορικώς μέσω Μάλτας, ο Μακάριος όπου και συναντήθηκε με τον πρωθυπουργό Γουΐλσον. Το ίδιο δε απόγευμα, ο Άγγλος υπουργός Εξωτερικών Τζέιμς Κάλλαχαν δήλωνε στη Βουλή των Κοινοτήτων ότι η Αγγλία δεν πρόκειται να επέμβει στρατιωτικά στην Κύπρο.
Έκτακτο Συμβούλιο Ασφαλείας στον ΟΗΕ
Στην αντιπέρα όχθη, με κάποιες ώρες διαφορά συνέρχεται το πρώτο έκτακτο Συμβούλιο Ασφαλείας του ΟΗΕ, όπου ο μόνιμος αντιπρόσωπος της Τουρκίας, Οσμάν Ολτσάι ένας από τους ικανότερους διπλωμάτες (κατά διαπίστωση Ελλήνων ομολόγων του), αναφέρθηκε για κατάφωρη ανάμιξη ξένων παραγόντων, δεχόμενος ωστόσο και αυτός την άποψη της εσωτερικής υπόθεσης. Σημειώνεται ότι στη πρώτη αυτή έκτακτη συνεδρίαση ο μόνιμος αντιπρόσωπος της Ελλάδας βρισκόταν στην Αθήνα. Επίσης μόνιμος τότε αντιπρόσωπος της Κύπρου ήταν ο ήδη υπερήλικας Ζήνων Ροσσίδης.
Συνάντηση Μακαρίου – Γουΐλσον στο Λονδίνο
Στις 17 Ιουλίου, ο Μακάριος συνάντησε το Βρετανό πρωθυπουργό συνοδευόμενος από τον τότε Υπ. Αρμοστή της Κύπρου στο Λονδίνο κ. Κώστα Ασσιώτη. Ο Βρετανός πρωθυπουργός, μετά τη συνάντηση που είχε με τον Αρχιεπίσκοπο Μακάριο, δέχθηκε τον Τούρκο πρωθυπουργό Μπ. Ετζεβίτ, ο οποίος πήγε με μια μεγάλη κουστωδία, αρχηγών στρατιωτικών επιτελείων, υπουργών και άλλων.
Ο Αρχιεπίσκοπος Μακάριος ευχαρίστησε τη βρετανική κυβέρνηση για τη γρήγορη ανταπόκρισή τους να τον σώσουν και έδωσε πλήρη αναφορά των γεγονότων των τελευταίων ημερών. Ο Βρετανός πρωθυπουργός ρώτησε τον Πρόεδρο Μακάριο τι θα έλεγε στο μήνυμά του στα Ηνωμένα Έθνη, και του ζήτησε να δηλώσει τι ανέμενε από τους Βρετανούς να κάνουν ως μέλη της Κοινοπολιτείας. Ο Πρόεδρος είπε ότι η βρετανική κυβέρνηση είχε ήδη δηλώσει την πρόθεσή της να μην αναγνωρίσει το Σαμψών. Ζήτησε από την κυβέρνηση της Βρετανίας να διατηρήσει την αναγνώριση του ιδίου ως τον εκλεγέντα πρόεδρο της Κυπριακής Δημοκρατίας. Ο Σαμψών δεν είχε βγει στην εξουσία ούτε με επιτυχή επανάσταση: Είχε επιβληθεί από έξω. Ο Πρωθυπουργός εισηγήθηκε πως το γεγονός μπορούσε να λεχθεί ότι έχει κάποια χαρακτηριστικά εισβολής.
Ο Μακάριος μεταβαίνει στις ΗΠΑ
Το απόγευμα ο Μακάριος αναχωρεί αεροπορικώς στις ΗΠΑ προκειμένου να προετοιμαστεί και να παραστεί σε επικείμενη συνεδρίαση του Συμβουλίου Ασφαλείας, ενώ κάποιες ώρες πριν αναχωρεί εσπευσμένα από την Αθήνα, για ΗΠΑ, ο Έλληνας πρέσβης στην Ουάσιγκτον Κ. Παναγιωτάκος.
Ο Σίσκο προειδοποιεί για Τούρκικη Εισβολή στην Κύπρο, απτόητος ο Ιωαννίδης
Ο Σίσκο δήλωσε ότι πρέπει οπωσδήποτε να αποτραπεί πόλεμος μεταξύ Ελλάδας και Τουρκίας, σύμφωνα με πηγές εξ αιτίας της συμμετοχής και των δύο χωρών στο ΝΑΤΟ. Σύμφωνα με κάποιες ομολογίες που έγιναν αργότερα, σε κάποιο σημείο αυτών των συνομιλιών ο ταξίαρχος Ιωαννίδης απείλησε πως αν συμβεί τουρκική απόβαση ο πόλεμος μεταξύ των δύο χωρών είναι δεδομένος.
Ο Σίσκο φεύγει από Αθήνα, πάει Άγκυρα
Περί τις 11:00 ο ναύαρχος Αραπάκης διατάζει τα υποβρύχια ΤΡΙΤΩΝ, ΓΛΑΥΚΟΣ και ΝΗΡΕΥΣ να πλεύσουν στις περιοχές ρόμιο-1, ρόμιο-2 και ρομιο-3 προκειμένου να βρίσκονται εγγύτερα της Κύπρου.
Στις 13:00 επιστρέφει στην Αθήνα από Άγκυρα ο Αμερικανός επιτετραμένος Σίσκο όπου και συγκαλείται αμέσως σύσκεψη με τα ίδια πρόσωπα που είχαν μετάσχει και στην προηγούμενη. Οι πληροφορίες που μετέφερε από τουρκικής πλευράς φαίνεται πως κρίθηκαν από τους μετέχοντες στη σύσκεψη αυτή μάλλον ενθαρρυντικές. Αργότερα περί τις 19:00 ο στρατηγός Μπονάνος προσκαλεί στο γραφείο του όλους τους αρχηγούς και τους ανακοινώνει όλες τις πληροφορίες που είχε μεταφέρει ο Σίσκο, ο οποίος στο μεταξύ είχε ήδη αναχωρήσει και πάλι προς την Άγκυρα.
Ο λόγος του Μακάριου στον ΟΗΕ: "εισβολή της Ελλάδας" και "κάλεσμα στις εγγυήτριες Δυνάμεις"
Στο λόγο του ο Μακάριος κατηγόρησε δριμύτατα την ελληνική Χούντα. Αρχικά, την κατηγόρησε για τη σχεδίαση και διενέργεια του πραξικοπήματος. Επιπλέον, υποστήριξε ότι φοβόταν στρατιωτική επέμβαση της Χούντας των Αθηνών περισσότερο από αντίστοιχη της Τουρκίας. Ήταν ένας φόβος του ο οποίος, κατά τον ίδιο, επιβεβαιώθηκε. Επιπλέον, χαρακτήρισε το πραξικόπημα Εισβολή της Χούντας, το οποίο παραβιάζει τη συνθήκη Ζυρίχης Λονδίνου, κάτι που αφορούσε και τους Τουρκοκύπριους. Περαιτέρω, κατηγόρησε τη Χούντα για διπροσωπία και υπονόμευση του ΟΗΕ.
Απόπλους τούρκικων πολεμικών Σκαφών
Στις 20:00 μεταδίδεται στην τηλεόραση μια αρμάδα τουρκικών πολεμικών πλοίων κατάφορτη να αποπλέει από Μερσίνα
Στις 20:30 στη Λευκωσία, ο Αμερικανός πρέσβης αναζητά και επισκέπτεται πάλι τον Κληρίδη ζητώντας του να αντικαταστήσει τον Σαμψών.
Ώρα 21:15 τα ναυτικά ραντάρ της Κύπρου επισημαίνουν έξι στόχους σε σχηματισμό να κινούνται με κατεύθυνση από Μερσίνα προς νότο, το οποίο ήταν η αρχή του Αττίλα I. Λίγο μετά στους παραπάνω στόχους προστίθενται άλλοι οκτώ. Από την αποτύπωση της πορείας τους φέρονται να κατευθύνονται στη κυπριακή περιοχή Κορμακίτη, δυτικά της Κερύνειας. Ο Έλληνας ναυτικός διοικητής Κύπρου, αντιπλοίαρχος Γ. Παπαγιάννης ενημερώνει άμεσα τον αρχηγό της Εθνοφρουράς και εκείνος με τη σειρά του καλεί επειγόντως τον αρχηγό των Ε.Δ. Ελλάδας γνωρίζοντας σχετικά, ο οποίος δεν αναγνώρισε τον επιθετικό χαρακτήρα των στόχων.
Οι Έλληνες στρατηγοί και ο Ιωαννίδης κοιμούνταν στα σπίτια τους όταν άρχισε η Τουρκική εισβολή τα χαράματα του Σαββάτου 20 Ιουλίου. Είχαν δώσει οδηγίες στους επόπτες στο ΓΕΕΘΑ εκτιμώντας ότι οι Τούρκοι έκαναν γυμνάσια για εκβιαστικούς λόγους και, παρά τις εκκλήσεις του διοικητή της Εθνικής Φρουράς Γιωργίτση για διαταγές απόκρουσης της εισβολής, οι οδηγίες ήταν για "αυτοσυγκράτηση". Όταν ο υπασπιστής του Ιωαννίδη Ταγματάρχης Παλαίνης τον ενημέρωσε ότι "βγαίνουν οι Τούρκοι στην Κύπρο" ο αόρατος δικτάτορας πάγωσε αφού δεν περίμενε την Τουρκική αντίδραση το Σάββατο 20 Ιουλίου μιας και ο Αμερικανός Υφυπουργός Εξωτερικών βρισκόταν στην Άγκυρα για συνομιλίες εκτόνωσης της κρίσης.
Τούρκικη Αποβίβαση στο "Πέντε Μίλι"
Τις πρώτες πρωινές ώρες της 20ης Ιουλίου 1974, ισχυρή τουρκική ναυτική μοίρα αποτελούμενη από αποβατικά σκάφη στα οποία επέβαιναν τουλάχιστον 30.000 άνδρες προσέγγισε τις βόρειες ακτές της Κύπρου και, δίχως να συναντήσει αντίδραση, αποβίβασε καταδρομείς σην παραθαλάσσια θέση "Πέντε Μίλι", κανονιοβολώντας, παράλληλα ολόκληρη την ακτογραμμή. Επιπλέον, αεροπορικές δυνάμεις των τούρκων πραγματοποιούσαν συνεχόμενους βομβαρδισμούς έως και τη Λευκωσία, ενώ εκατοντάδες αλεξιπτωτιστές ρίχτηκαν σε στρατηγικά σημεία, με στόχο τη δημιουργία προγεφυρώματος.
Η καθυστερημένη κινητοποίηση των ελληνοκυπριακών μονάδων (Εθνική Φρουρά, ΕΛΔΥΚ κ.α.) επέτρεψε στους εισβολείς να παγιώσουν σε σύντομο χρόνο τις θέσεις τους από την Κερύνεια έως και την περιοχή του Αγίου Ιλαρίωνα, σε ένα εκτεταμένο μέτωπο εντός του οποίου εγκλωβίστηκαν εκατοντάδες ελληνοκύπριοι στρατιώτες αλλά και οι κάτοικοι των ελληνοκυπριακών χωριών. Μόνο στην πρωτεύουσα κατέστη δυνατό να αναχαιτιστούν (κι αυτό μόνο προσωρινά) οι τούρκοι, από μια αντεπίθεση της ΕΛΛ.ΔΥ.Κ. σε συνδυασμό με τις προσπάθειες των κατοίκων να εξουδετερώσουν τους αλεξιπτωτιστές πυροβολώντας από τις ταράτσες και τα μπαλκόνια κατοικιών και δημόσιων κτιρίων.
Η Αντίδραση της Χούντας: Συνομιλίες με Σίσκο.
Ο αμερικάνος πρέσβης μαζί με τον Σίσκο συνομίλησαν με την ηγεσία της Χούντας. Ο Σίσκο προειδοποίησε την Ελλάδα να μην ξεκινήσει πόλεμο με την Τουρκία, γιατί δεν θα είχε την υποστήριξη της Αμερικής και θα έχανε τον πόλεμο και άρα τμήμα της Ελλαδικής επικράτειας. Ο Ιωαννίδης εκνευρίστηκε και έφυγε από την αίθουσα.
Η γενική επιστράτευση που διατάχθηκε αποδείχτηκε φιάσκο και ανακλήθηκε.
Αντίδραση της Εθνικής Φρουράς: Τα σχέδια Αφροδίτης 1,2,3 και η επίθεση στον θύλακα Κιόνελι
Η Εθνική Φρουρά είχε διάφορα σχέδια αντίδρασης που κάλυπτε την περίπτωση εισβολής της Τουρκίας (Αφροδίτη 1 και 2, υπήρχε και το Αφροδίτη 3 που περιέγραφε το πραξικόπημα) Τα δυο πρώτα σχέδια Αφροδίτης αφορούσαν διαφορετικές καταστάσεις και ενώ για την περίπτωση ισχυρής τουρκικής εισβολής έπρεπε να ακολουθηθεί το Αφροδίτη 1, τελικά διατάχθηκε το Αφροδίτη 2.
Ψήφισμα 353 ΟΗΕ
Αργά το βράδυ της 20ης Ιουλίου το Συμβούλιο Ασφαλείας του Ο.Η.Ε. εξέδωσε ομόφωνα το υπ' αριθμ. 353 ψήφισμά του, με το οποίο ζητούσε κατάπαυση των εχθροπραξιών και την αποχώρηση του "ξένου στρατιωτικού δυναμικού" από την Κύπρο. Ωστόσο, ο τούρκος πρωθυπουργός Μπουλέντ Ετζεβίτ αγνόησε το αίτημα του διεθνούς οργανισμού, επιδιώκοντας να κερδίσει όσο το δυνατόν περισσότερο χρόνο, μέχρις ότου επιτύχει με τη χρήση των όπλων, τις εδαφικές διεκδικήσεις των τουρκοκυπρίων βάσει του σχεδίου που είχε προτείνει ο ηγέτης των τελευταίων Ραούφ Ντενκτάς.
20 Ιουλίου
Το πρωί της 20ης Ιουλίου, ξεκίνησε η Τουρκική Εισβολή. Αντίπαλος της ήταν ένας αποδιοργανωμένος στρατός με το πλέον αξιόμαχο τμήμα (ΕΛΔΥΚ) να έχει αλλάξει προσωπικό (στρατιώτες) την 18η Ιουλίου.
21η Ιουλίου
Στις 21 Ιουλίου (δεύτερη μέρα της τουρκικής εισβολής), δυο ελληνικά υποβρύχια που είχαν διαταχθεί να πλεύσουν προς την Κερύνεια, διατάχθηκαν να επιστρέψουν στη βάση τους. Ακόμη, στον εναέριο χώρο της Κύπρου έφτασαν δώδεκα ελληνικά μεταγωγικά αεροπλάνα, έμφορτα με Έλληνες καταδρομείς, αλλά, από εσφαλμένη εκτίμηση των ελληνοκύπριων, δέχτηκαν "φίλια πυρά", με αποτέλεσμα το ένα να καταρριφθεί (συνέπεια της πτώσης όλοι οι επιβαίνοντες, πλην ενός που πρόλαβε να ριχτεί με αλεξίπτωτο, σκοτώθηκαν), ενώ άλλα δυο δέχτηκαν αεροπορικές βολές.
Ολόκληρη η Κερύνεια καταλήφθηκε από τους εισβολείς, οι οποίοι, σύμφωνα με μαρτυρίες διασωθέντων ελληνοκύπριων, προέβησαν σε ωμότητες κατά του άμαχου πληθυσμού.
22 Ιουλίου
Τα μεσάνυκτα της 21ης προς την 22α Ιουλίου, ο εκπρόσωπος του Αμερικανού Υπουργού Εξωτερικών Χένρυ Κίσινγκερ μεσολάβησε για τη σύναψη ανακωχής μεταξύ των δυο εμπολέμων μερών, η οποία επιτεύχθηκε νωρίς το απόγευμα (4:00 μ.μ.) της 22ας Ιουλίου. Μπροστά στο ενδεχόμενο μιας γενικευμένης σύρραξης Ελλάδας - Τουρκίας και λόγω του αδιεξόδου στον οποίο είχε περιέλθει, η στρατιωτική ηγεσία της Ελλάδας συγκάλεσε έκτακτη σύσκεψη με τη συμμετοχή του επικεφαλής του ΓΕΕΘΑ και των αρχηγών των τριών Σωμάτων, υπό την προεδρία του "Προέδρου της Δημοκρατίας" Φαίδωνα Γκιζίκη, στην οποία κλήθηκε και ο ταξίαρχος Ιωαννίδης. Ο τελευταίος, παρά τις έντονες αντιρρήσεις που προέβαλε, αναγκάσθηκε τελικά να αποδεχθεί την απόφαση των υπολοίπων, για την παράδοση της εξουσίας σε πολιτικά πρόσωπα. Ακολούθως, κλήθηκαν στη σύσκεψη οι πιο σημαντικοί πολιτικοί που η ίδια η στρατιωτική χούντα είχε καταργήσει, διώξει ή φυλακίσει σαν "φαύλους" κλπ, προς τους οποίους ανακοινώθηκε η απόφαση.
Στη Νέα Υόρκη συνήλθε και πάλι το Συμβούλιο Ασφαλείας του ΟΗΕ και αποφάσισε την κατάπαυση του πυρός από τις 4 το απόγευμα της 22ας Ιουλίου. Με την προοπτική της κατάπαυσης του πυρός, οι Τούρκοι δυνάμωσαν τις πολεμικές τους επιχειρήσεις, καταλαμβάνοντας την πλήρως Κερύνεια και επεκτείνοντας τη ζώνη κατοχής.
Η στρατιωτικο-πολιτική σύσκεψη της 23 Ιουλίου 1974
Την 23 Ιουλίου, στα παλαιά ανάκτορα, άρχισαν να συσκέπτονται οι πολιτικοί με τους χουντικούς στρατιωτικούς.
24 Ιουλίου
Την 24η Ιουλίου, κυβέρνηση Εθνικής Ενότητας ορκίστηκε στην Αθήνα, με πρωθυπουργό τον Κωνσταντίνο Καραμανλή. Παράλληλα στην Κύπρο τα γεγονότα υποχρέωσαν τον Σαμψών να παραιτηθεί. Πρόεδρος ανάλαβε ο Γλαύκος Κληρίδης.
Πηγές
Κατηγορία:Τουρκική εισβολή στην Κύπρο Κυπρος Κατηγορία:Ιστορία της Κύπρου Κατηγορία:Ελληνοκυπριακές σχέσεις Κατηγορία:Χούντα των Συνταγματαρχών
Aedilis
Υπήρχαν δύο ζεύγη αγορανόμων: το πρώτο ήταν οι «πληβείοι αγορανόμοι» (Λατινικά aediles plebis) και η κατοχή αυτού του αξιώματος περιοριζόταν στους πληβείους. Οι άλλα δύο ήταν oι αγορανόμοι της καθέδρας (aediles curules), αξίωμα ανοικτό τόσο σε πληβείους, όσο και σε πατρικίους, σε εναλλασσόμενα έτη. Ένας αγορανόμος της καθέδρας ταξινομείτο ως αξιωματούχος της καθέδρας (magister curulis).
Το αξίωμα του αγορανόμου κατείχαν γενικά νέοι άνδρες, που σκόπευαν να ακολουθήσουν τη σειρά αξιωμάτων (cursus honorum) σε υψηλό πολιτικό αξίωμα, παραδοσιακά μετά τη θέση του κοσμήτορα (questor), αλλά πριν από αυτό του πραίτωρα. Δεν ήταν υποχρεωτικό μέρος της σειράς, και ως εκ τούτου ένας πρώην κοσμήτωρ θα μπορούσε να εκλεγεί ως πραίτωρ, χωρίς να κατέχει τη θέση του αγορανόμου. Ωστόσο ήταν μια πλεονεκτική θέση, για να κατέχεται, επειδή αποδείκνυε τη δέσμευση του επίδοξου πολιτικού στη δημόσια υπηρεσία, καθώς και του έδιδε την ευκαιρία να διοργανώνει δημόσιες εορτές και αγώνες (ludi), ένας εξαιρετικός τρόπος για να αυξήσει την αναγνώριση και τη δημοτικότητά του.
Πλήβειοι αγορανόμοι
Οι πληβείοι αγορανόμοι δημιουργήθηκαν την ίδια χρονιά με τους τριβούνους των πληβείων (494 π.Χ.). Αρχικά προορίζοντο ως βοηθοί των τριβούνων, φρουρούσαν τα δικαιώματα των πληβείων σε σχέση με την έδρα τους, τον ναό της Ceres (Δήμητρας). Στη συνέχεια, ανέλαβαν την ευθύνη για τη συντήρηση των κτιρίων της πόλης στο σύνολό τους. Τα καθήκοντά τους αρχικά ήταν απλώς υπουργικά. Ήταν οι βοηθοί των τριβούνων σε ό,τι ζητήματα θα μπορούσαν να τους εμπιστευθούν οι τριβούνοι, αν και τα περισσότερα θέματα που τους ανατέθηκαν ήταν ελάχιστης σημασίας.
Γύρω στο 446 π.Χ. τους δόθηκε η εξουσία να φροντίζουν για τα διατάγματα της Συγκλήτου. Όταν εγκρινόταν ένα senatus consultum, θα μεταγραφόταν σε ένα έγγραφο και θα κατατίθετο στο δημόσιο ταμείο, το Θησαυροφυλάκιο (Aerarium). Τους δόθηκε αυτή η εξουσία, επειδή οι ύπατοι, που είχαν αυτή την εξουσία στο παρελθόν, ανέστειλαν αυθαίρετα και άλλαζαν τα έγγραφα. Διατηρούσαν επίσης τις πράξεις του Συμβουλίου των πληβείων (Λαϊκή Συνέλευση), τα «λαϊκά ψηφίσματα». Τα λαϊκά ψηφίσματα, αφού περνούσαν, μεταγράφοντο επίσης σε φυσικά έγγραφα για αποθήκευση. Ενώ οι δυνάμεις τους αυξάνονταν με την πάροδο του χρόνου, δεν είναι πάντα εύκολο να διακρίνει κάποιος τη διαφορά μεταξύ των δυνάμεών τους και εκείνων των τιμητών (censores). Περιστασιακά, εάν ένας τιμητής δεν ήταν σε θέση να εκτελέσει μία από τις εργασίες του, ένας αγορανόμος θα εκτελούσε την εργασία αντ' αυτού.
Αγορανόμοι της καθέδρας (aediles curulis)
Σύμφωνα με τον Λίβιο (κεφ. 42), μετά την ψήφιση των Λικινιανών αρμοδιοτήτων το 367 π.Χ., προστέθηκε μια επιπλέον ημέρα στους ρωμαϊκούς αγώνες. Οι πληβείοι αρνήθηκαν να αναλάβουν την πρόσθετη δαπάνη, οπότε οι πατρίκιοι προσφέρθηκαν να την αναλάβουν, υπό τον όρο ότι θα γίνοντο δεκτοί ως αγορανόμοι. Οι πληβείοι αποδέχθηκαν την προσφορά και, ως εκ τούτου, διορίστηκαν δύο αγορανόμοι της καθέδρας —στην αρχή μόνο από τους πατρικίους, μετά από δύο πατρικίους και μετά δύο πληβείους εναλλάξ, τέλος, από έναν πατρίκιο και έναν πληβείο— στη Συνέλευση των Φυλών υπό την προεδρία του υπάτου. Οι αγορανόμοι της καθέδρας, ως επίσημοι αξιωματούχοι, είχαν ορισμένες τιμές που δεν είχαν οι πληβείοι (που δεν ήταν τεχνικά αξιωματούχοι).
Εκτός από το δικαίωμα να κάθονται σε πτυσσόμενο κάθισμα (sella curulis) και να φορούν toga praetexta, οι αγορανόμοι της καθέδρας είχαν επίσης το δικαίωμα να εκδίδουν διατάγματα (jus edicendi). Αυτά τα διατάγματα αφορούσαν συχνά θέματα όπως η ρύθμιση των λαϊκών αγορών ή αυτό που θα μπορούσαμε να ονομάσουμε «οικονομική ρύθμιση». Ο Λίβιος προτείνει, ίσως λανθασμένα, ότι τόσο οι της καθέδρας όσο και οι πληβείοι αγορανόμοι ήταν ιεροί. Αν και οι αγορανόμοι της καθέδρας κατατάσσοντο πάντα υψηλότερα από τους πληβείους, οι λειτουργίες τους σταδιακά προσεγγίστηκαν και έγιναν πρακτικά πανομοιότυπες. Εντός πέντε ημερών από την έναρξη της θητείας τους, οι τέσσερις αγορανόμοι (δύο πληβείοι, δύο καθέδρας) έπρεπε να καθορίσουν, με κλήρωση ή κατόπιν συμφωνίας μεταξύ τους, ποια μέρη της πόλης θα έπρεπε να έχει ο καθένας στη δικαιοδοσία του.
Διαφορές μεταξύ των δύο
Υπήρχε μια διάκριση μεταξύ των δύο ζευγών αγορανόμων, όταν επρόκειτο για δημόσιες εορτές. Κάποιες εορτές είχαν πληβείο χαρακτήρα, και επομένως ήταν υπό την επίβλεψη πληβείων αγορανόμων. Άλλες εορτές επιτηρούντο αποκλειστικά από τους αγορανόμους καθέδρας και συχνά με αυτές τις εορτές δαπανούσαν αφειδώς ποσά. Αυτό γινόταν συχνά, για να εξασφαλιστεί η υποστήριξη των ψηφοφόρων σε μελλοντικές εκλογές. Επειδή οι αγορανόμοι δεν αποζημιώνοντο για κάποια από τις δημόσιες δαπάνες τους, τα περισσότερα άτομα που ζητούσαν το αξίωμα ήταν ανεξάρτητα εύποροι. Δεδομένου ότι αυτό το αξίωμα ήταν ένα σκαλοπάτι για ένα ανώτερο αξίωμα και τελικά την είσοδο στη Σύγκλητο, βοηθούσε να διασφαλιστεί, ότι μόνο πλούσια άτομα (κυρίως ιδιοκτήτες γης) θα κέρδιζαν τις εκλογές για υψηλά αξιώματα. Αυτές οι εξωφρενικές δαπάνες ξεκίνησαν λίγο μετά το τέλος του Β΄ Καρχηδονιακού Πολέμου και αυξήθηκαν, καθώς τα λάφυρα επέστρεφαν από τις νέες ανατολικές κατακτήσεις της Ρώμης. Ακόμη και η παρακμή των Αυτοκρατόρων σπάνια ξεπερνούσε αυτή των αγορανόμων υπό τη Δημοκρατία, όπως θα μπορούσε να φανεί κατά τη διάρκεια της θητείας του Ιουλίου Καίσαρα.
Εκλογή στο αξίωμα
Οι πληβείοι εκλέγοντο από το Συμβούλιο των πληβείων, συνήθως υπό την προεδρία ενός τριβούνου των πληβείων. Οι αγορανόμοι της καθέδρας εκλέγοντο από τη Φυλετική Συνέλευση, συνήθως υπό την προεδρία ενός υπάτου. Δεδομένου ότι οι πληβείοι εκλέγοντο από τους πληβείους και όχι από το σύνολο του λαού της Ρώμης (πληβείους καθώς και πατρικίους), δεν ήταν τεχνικά αξιωματούχοι. Πριν από το πέρασμα του Lex Villia Annalis, τα άτομα μπορούσαν να ζητήσουν τη θέση του αξορανόμου όταν έκλειναν τα 27. Μετά την ψήφιση αυτού του νόμου το 180 π.Χ., ορίστηκε υψηλότερη ηλικία, πιθανώς 35. Τον 1ο αι. π.Χ. οι αγορανόμοι εξελέγοντο τον Ιούλιο και ανελάμβαναν καθήκοντα την πρώτη ημέρα του Ιανουαρίου.
Οι δικαιοδοσίες του αγορανόμου
Ο Κικέρων (Legg. iii. 3, 7) διαιρεί αυτές τις λειτουργίες σε τρία μέρη:
(1) Φροντίδα της πόλης: επισκευή και συντήρηση ναών, υπονόμων και υδραγωγείων. Καθαρισμός δρόμων και πλακόστρωση. κανονισμοί σχετικά με την κυκλοφορία, τα επικίνδυνα ζώα και τα ερειπωμένα κτίρια· προφυλάξεις κατά της πυρκαγιάς. εποπτεία λουτρών και ταβερνών. επιβολή των συνοπτικών νόμων· τιμωρία παικτών και τοκογλύφων· τη φροντίδα των δημόσιων ηθών γενικά, συμπεριλαμβανομένης της πρόληψης των ξένων δεισιδαιμονιών και της καταγραφής ιερόδουλων (eretrices). Τιμωρούσαν επίσης, όσους είχαν πολύ μεγάλο μερίδιο της δημόσιας γης (ager publicus) ή κρατούσαν πάρα πολλά βοοειδή στα κρατικά βοσκοτόπια.
(2) Φροντίδα των διατάξεων: διερεύνηση της ποιότητας των παρεχόμενων αγαθών και της ορθότητας των βαρών και μέτρων. την αγορά σιτηρών για διάθεση σε χαμηλή τιμή σε περίπτωση ανάγκης.
(3) Φροντίδα των αγώνων: επίβλεψη και διοργάνωση των δημοσίων αγώνων, καθώς και αυτών που δίνουν οι ίδιοι και ιδιώτες (π.χ. σε κηδείες) με δικά τους έξοδα. Τα φιλόδοξα άτομα συχνά ξόδευαν τεράστια ποσά με αυτόν τον τρόπο, για να κερδίσουν τη λαϊκή εύνοια με σκοπό την επίσημη ανέλιξη.
Μπανιέ (Ω-ντε-Σεν)
Το Μπανιέ (γαλλικά: Bagneux) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Aedilis
Κάτω από την Αυτοκρατορία
Κάτω από την Αυτοκρατορία, οι ρωμαϊκές αποικίες και οι πόλεις είχαν συχνά αξιωματούχους με εξουσίες παρόμοιες με αυτές των δημοκρατικών αγορανόμων, αν και οι εξουσίες τους διέφεραν ευρέως. Φαίνεται ότι επιλέγοντο συνήθως ετησίως.
Μπανιέ (Ω-ντε-Σεν)
Οι κάτοικοί του είναι γνωστοί ως Μπαλνεολαί (γαλλικά: Balnéolais).
Aedilis
Σύγχρονη εποχή
Σήμερα στην Πορτογαλία ο δήμαρχος της κομητείας μπορεί ακόμα να αναφέρεται ως edil (π.χ «ο edil de Coimbra», που σημαίνει «ο αγορανόμος της Κοΐμπρα», ένας τρόπος αναφοράς που χρησιμοποιείται επίσης στη Ρουμανία για κάθε δήμαρχο (π.χ. «Edil al Bucureștiului», που σημαίνει «δήμαρχος του Βουκουρεστίου»). Στην Ισπανία (και τη Λατινική Αμερική) τα μέλη των δημοτικών συμβουλίων ονομάζονται concejales ή ediles.
Μπανιέ (Ω-ντε-Σεν)
Παραπομπές
Κατηγορία:Κοινότητες των Ω-ντε-Σεν
Aedilis
Σαίξπηρ
Στο έργο του Κοριολανός, ο Σαίξπηρ αναφέρεται στους αγορανόμους. Ωστόσο, είναι δευτερεύοντες χαρακτήρες και ο κύριος ρόλος τους είναι να υπηρετούν ως αστυνομικοί.
Βιβλία
Κατηγορία:Αρχαίοι Ρωμαϊκοί τίτλοι Κατηγορία:Λήμματα που περιέχουν παραπομπή σε κείμενο της Εγκυκλοπαίδειας Μπριτάννικα 1911 με παράμετρο Βικιθήκης
Υδρόμελι
thumb|200px|Σουηδικό υδρόμελι Το υδρόμελι ή υδρόμελο είναι αλκοολούχο ποτό το οποίο παράγεται από τη ζύμωση νερού με μέλι, το οποίο μπορεί να περιέχει επίσης φρούτα, μπαχαρικά, σπόρους ή και λυκίσκο. Η περιεκτικότητα του σε οινόπνευμα κυμαίνεται από 8% μέχρι πάνω από 20% κατ΄όγκο. Το χαρακτηριστικό το οποίο ξεχωρίζει το υδρόμελι είναι το γεγονός ότι τα σάκχαρα που ζυμώνονται προέρχονται από το μέλι. Μπορεί να είναι ανθρακούχο, ξηρό ημίγλυκο ή γλυκό.
Το υδρόμελι παράγεται από την αρχαιότητα στην Ευρώπη, Αφρική και Ασία. Στην Ασία, αγγεία με τη χημική υπογραφή ενός μείγματος μελιού, ρυζιού και φρούτων, μαζί με διάφορες οργανικές ενώσεις που παράγονται από τη ζύμωση τα οποία χρονολογούνται από το 6500-7000 ΠΚΕ, βρέθηκαν στη βόρεια Κίνα. Στην Ευρώπη, η παρουσία του καταγράφεται για πρώτη φόρα σε κεραμική του πολιτισμού του Λάγυνου (2800-1800 ΠΚΕ). Η αρχαιότερη αναφορά στο υδρόμελι γίνεται στους ύμνους του Ριγκ Βέντα (1700-1100 ΠΚΕ), ενός από τα ιερά βιβλία τ ης βεδικής θρησκείας και του Ινδουισμού. Κατά τη διάρκεια της Χρυσής Εποχής της Αρχαίας Ελλάδας, το υδρόμελι αναφέρεται ότι ήταν το προτιμώμενο ποτό. Επίσης, αναφέρεται στη μυθολογία. Για παράδειγμα, το υδρόμελι της ποίησης, στη σκανδιναβική μυθολογία, παρασκευάζεται από το αίμα του σοφού πλάσματος Κβάσιρ και μετατρέπει τον πότη σε ποιητή ή μελετητή.
Η μαγιά η οποία χρησιμοποιείται για την παρασκευή του υδρομελιού είναι συχνά η ίδια με αυτή που χρησιμοποιείται στην παρασκευή κρασιού. Πολλοί οικιακοί παρασκευαστές επιλέγουν μαγιά για κρασί (ιδίως αυτή για την παρασκευή λευκού οίνου) για την παρασκευή υδρομελιού. Το πρόβλημα είναι το νερό με μέλι δεν διαθέτει τα απαραίτητα θρεπτικά στοιχεία για την παρασκευή υδρόμελου, και έτσι σε αυτό προστίθενται θρεπτικά συστατικά όπως το φωσφορικό διαμμώνιο, βιταμίνη Β1, βιταμίνη Β3, βιταμίνη Β12 και βιοτίνη. Συχνά προστίθενται με βάση ένα κλιμακούμενο πρόγραμμα ώστε να παραχθεί υψηλής ποιότητας υδρόμελι. Σε μερικές περιπτώσεις, το υδρόμελι το οποίο έχει παρασκευαστεί με κλιμακούμενη προσθήκη θρεπτικών στοιχείων μπορεί να καταναλωθεί άμεσα με την εμφιάλωση, χωρίς να χρειάζεται η αναμονή ενός έτους για να ωριμάσει.
Παραπομπές
Κατηγορία:Ποτά προϊόντα ζύμωσης Κατηγορία:Γερμανικός παγανισμός
Λαχείο
μικρογραφία|Κλήρωση σε εξέλιξη στο τηλεοπτικό στούντιο της έδρας της Επιτροπής της [[Λοταρία του Τέξας|Λοταρίας του Τέξας ]] Το λαχείο είναι μια μορφή τζόγου που περιλαμβάνει την κλήρωση αριθμών για ένα βραβείο. Τα λαχεία απαγορεύονται από ορισμένες κυβερνήσεις, ενώ άλλες το υποστηρίζουν σε τέτοιο βαθμό που διοργανώνουν εθνικό ή κρατικό λαχείο. Συνήθως οι κυβερνήσεις επιβάλλουν ένα βαθμό ρύθμισης, με πιο κοινή τη απαγόρευση πώλησης σε ανηλίκους. Οι πωλητές πρέπει να έχουν άδεια να πουλήσουν λαχεία. Παρόλο που τα λαχεία ήταν κοινά στις Ηνωμένες Πολιτείες και σε ορισμένες άλλες χώρες κατά τη διάρκεια του 19ου αιώνα, από τις αρχές του 20ου αιώνα, οι περισσότερες μορφές τζόγου, συμπεριλαμβανομένου του λαχείου, απαγορεύτηκαν στις ΗΠΑ, την πλειονότητα της Ευρώπης και πολλές άλλες χώρες. Αυτό παρέμεινε σε ισχύ μέχρι και μετά τον Δεύτερο Παγκόσμιο Πόλεμο. Στη δεκαετία του 1960, οι χαρτοπαικτικές λέσχες και τα λαχεία άρχισαν να εμφανίζονται ξανά σε όλο τον κόσμο ως μέσο αύξησης των κυβερνητικών εσόδων χωρίς αύξηση των φόρων.
Αποκρισάριος
Ο αποκρισάριος ή αποκρισιάριος (σε λατινοποιημένη μορφή apokrisiarios) ήταν υψηλόβαθμος διπλωματικός αξιωματούχος κατά την Ύστερη Αρχαιότητα και τον πρώιμο Μεσαίωνα. Ο αυθεντικός αντίστοιχος λατινικός όρος ήταν responsalis («ο απαντών» ). Ο τίτλος χρησιμοποιούνταν από Βυζαντινούς πρεσβευτές, καθώς και από εκπροσώπους επισκόπων στις κοσμικές αρχές. Το πλησιέστερο σύγχρονο αντίστοιχο αξίωμα είναι ο παπικός νούντσιος. Ο τίτλος apocrisiarius εξακολουθεί να χρησιμοποιείται από την Αγγλικανική Εκκλησία.
Λαχείο
Τα λαχεία έχουν πολλές μορφές. Για παράδειγμα, το βραβείο μπορεί να είναι ένα προκαθορισμένο χρηματικό ποσό ή αγαθά. Σε αυτή τη μορφή υπάρχει κίνδυνος για τον διοργανωτή εάν πωληθούν ανεπαρκείς λαχνοί. Συχνότερα το χρηματικό έπαθλο είναι σταθερό ποσοστό των εσόδων. Μια δημοφιλής μορφή είναι η κλήρωση "50-50" όπου οι διοργανωτές υπόσχονται ότι το βραβείο θα είναι το 50% των εσόδων. Πολλά πρόσφατα λαχεία επιτρέπουν στους αγοραστές να επιλέξουν τους αριθμούς στο λαχνό του λαχείου, με αποτέλεσμα τη δυνατότητα ανάδειξης πολλαπλών νικητών.
Εξωτερικοί σύνδεσμοι
Κατηγορία:Τυχερά παιχνίδια
Αποκρισάριος
Βυζαντινοί αποκρισιάριοι
Ο αποκρισιάριος ήταν ένας κληρικός που υπηρετούσε ως εκπρόσωπος (περιγραφόμενος επίσης ως λεγάτος, λιγότερο ακριβής όρος) ενός πατριάρχη ή άλλου επισκόπου στη βυζαντινή αυτοκρατορική αυλή της Κωνσταντινούπολης. Το αξίωμα υπήρχε από τον 5ο αιώνα, αλλά θεσμοθετήθηκε με νόμο για πρώτη φορά επί αυτοκράτορα Ιουστινιανού Α' (527–565). Αρκετές από τις σημαντικότερες εκκλησιαστικές έδρες διατηρούσαν μόνιμους αποκρισάριους στην αυτοκρατορική πρωτεύουσα. Οι σημαντικότεροι από αυτούς ήταν οι παπικοί (περίπου από το 452 έως το 743). Ο τίτλος χρησιμοποιούνταν επίσης για τον αντιπρόσωπο ενός μητροπολίτη στην αυλή του «επιχώριου» πατριάρχη του είτε στην Κωνσταντινούπολη, στην Αλεξάνδρεια, στην Αντιόχεια ή στα Ιεροσόλυμα και για κοσμικούς αξιωματούχους που μετέφεραν αλληλογραφία του Βυζαντινού αυτοκράτορα.
Φράγκοι αποκρισιάριοι
Από τη βασιλεία του Καρλομάγνου (768–814), η αυλή του Φράγκου βασιλιά/αυτοκράτορα περιλάμβανε κληρικούς ως μέλη, οι οποίοι ονομάζονταν apocrisiarii. Ωστόσο, ήταν απλώς βασιλικοί αρχιερείς που έφεραν τον τιμητικό τίτλο των αρχαίων παπικών απεσταλμένων, αφού δεν εκτελούσαν διπλωματικά καθήκοντα.
Αγγλικανική Εκκλησία
Στη σύγχρονη Αγγλικανική Κοινωνία, οι εκπρόσωποι του Αρχιεπισκόπου του Καντέρμπουρυ σε διάφορες εκκλησίες ονομάζονται apocrisiarioi.
Περαιτέρω ανάγνωση
Κατηγορία:Χριστιανική ορολογία Κατηγορία:Εκκλησιαστικοί τίτλοι
Κυρινάλιος λόφος
Ο Κυρινάλιος Λόφος (ή Κυρίνιος Λόφος ) ήταν ένας από τους επτά λόφους της Ρώμης. Όπως πιστοποιούν οι ανασκαφές στους κήπους σ’ αυτό το λόφο οι Ρωμαίοι έχτισαν ναούς για αρκετές θεότητες, από τη Φλόρα στον Κουϊρίνο, από τον οποίο πήρε το όνομά του ο λόφος. Κατά τη βασιλεία του Κωνσταντίνου χτίστηκε εδώ το τελευταίο σύμπλεγμα Ρωμαϊκών λουτρών, όπως πιστοποιούν τα αγάλματα των δίδυμων Κάστορα και Πολυδεύκη να δαμάζουν τα άλογα, που διακοσμούν την κρήνη στην πλατεία. Ο Κυρινάλιος, όντας ο ψηλότερος λόφος στη Ρώμη, ήταν περιζήτητος και έγινε δημοφιλές μέρος για τους Ρωμαίους πατρικίους, που έχτισαν τις πολυτελείς επαύλεις τους. Παράδειγμά τους είναι τα ερείπια μιας βίλας στους κήπους του Κυρηναλίου, όπου έχει βρεθεί ένα ψηφιδωτό, τμήμα του αρχαίου δαπέδου. Το Παλάτσο ντελ Κουιρινάλε χτίστηκε το 1583 από τον Πάπα Γρηγόριο ΙΓ΄ σαν θερινή παπική κατοικία. Από το 1870 χρησιμοποιείται ως κατοικία του αρχηγού του Ιταλικού κράτους.
Παραπομπές
Κατηγορία:Τοπογραφία της Ρώμης
Μπουά-Κολόμπ
Το Μπουά-Κολόμπ (γαλλικά: Bois-Colombes) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπουά-Κολομπιέν (γαλλικά: Bois-Colombiens).
Παραπομπές
Κατηγορία:Κοινότητες των Ω-ντε-Σεν
Μπουλόν-Μπιγιανκούρ
Το Μπουλόν-Μπιγιανκούρ (γαλλικά: Boulogne-Billancourt) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μπουλοναί (γαλλικά: Boulonnais).
Παραπομπές
Κατηγορία:Κοινότητες των Ω-ντε-Σεν
Γιόνας Κάουφμαν
Ο Γιόνας Κάουφμαν (Jonas Kaufmann, γεν. 10 Ιουλίου 1969) είναι Γερμανός τενόρος όπερας. Είναι γνωστός για τις εμφανίσεις του σε spinto ρόλους όπως του Δον Χοσέ στην Κάρμεν, του Καβαραντόσι στην Τόσκα, του Μαουρίτσιο στην Αδριανή Λεκουβρέρ, και στον ομώνυμο ρόλο στον Δον Κάρλος. Επίσης, έχει ερμηνεύσει κορυφαίους ρόλους σε όπερες του Ρίχαρντ Βάγκνερ με μεγάλη επιτυχία στη Γερμανία αλλά και στο εξωτερικό, κυρίως στη Μετροπόλιταν Όπερα της Νέας Υόρκης. Είναι επίσης ένας καταξιωμένος Ληντ τραγουδιστής. Το 2014 οι The New York Times περιέγραψαν τον Κάουφμαν ως «box-office draw» (δηλαδή ανάρπαστος σε πωλήσεις εισιτηρίων), «και... τον πιο σημαντικό, ευέλικτο τενόρο της γενιάς του».